**ZAKLJUČCI I ODLUKE SA 27. SJEDNICE ODRŽANE 26.2.2021.**

Ad.1.) **Zaključak**

Upravno vijeće Hrvatskog prirodoslovnog muzeja jednoglasno usvaja Zapisnik sa 26. sjednice održane 30.12.2020. godine.

Ad.2.) **Zaključak**

Upravno vijeća HPM-a jednoglasno pruža daljnju podršku Ravnateljici Muzeja gđa T. Vlahović da poduzme sve potrebne aktivnosti u svezi preseljenja preostalih zbirki, knjižnične građe i inventara.

Jednoglasno podržava također i preseljenje Zbirke krapinskog diluvija, Zbirke odljevaka fosilnih i recentnih pongida i hominida i Antropološke zbirke voditeljice D. Radovčić iz Demetrove 1 na lokaciju Novi Petruševec 6. Za preseljenje Zbirke krapinskog diluvija podržava prijedlog Ravnateljice Muzeja gđa T. Vlahović, da ukoliko gđa D. Radovčić produži i dalje bolovanje formira Povjerenstvo od muzejskih djelatnika koji će pristupiti pakiranju i preseljenju Zbirke uz nadzor vanjskog suradnika, pritom vodeći računa da budu zadovljeni svi potrebni uvjeti. Utvrđuje se rok za preseljenje Zbirke krapisnkog diluvija 19. ožujak 2021., a za preseljenje knjižnične građe 15. travanj 2021.

Ad.3.) **Odluka**

 Upravno vijeće HPM- a jednoglasno je usvojilo Izvješće o završnom računu Hrvatskog prirodoslovnog muzeja za 2020. godinu.

Ad.4.) Pod točkom Razno g. V. Mihalić sugerira da se u Demetrovoj 1 očisti smeće na ulazu u Muzej koje se nakupilo tijekom preseljenja muzejske građe i inventara muzeja.

Ravnateljica Muzeja gđa T. Vlahović informirala je prisutne o provedenim aktivnosti u svezi projekta “Čuvar baštine kao katalizator razvoja, istraživanja i učenja-novi Hrvatski prirodoslovni muzej”te o prijavljivanju HPM-a na poziv Ministarstva kulture i medija RH na projekt “Fond solidarnosti “ u svrhu otklanjanja posljedica potresa.

Ujedno upoznala je prisutne da će od 1. travnja 2021. pa do početka građevinskih radova na zgradi Hrvatskog prirodoslovnog muzeja korištenje usluge zaštitarske službe biti u vremenskom periodu od 20:00 do 08:00 sati.

**ZAKLJUČCI I ODLUKE SA 28. SJEDNICE ODRŽANE 21.4.2021.**

Ad.1.) **Zaključak**

Upravno vijeće Hrvatskog prirodoslovnog muzeja jednoglasno usvaja Zapisnik sa 27. sjednice održane 26.2.2021. godine.

Ad.2.) **Zaključak**

Upravno vijeće Hrvatskog prirodoslovnog muzeja jednoglasno je prihvatilo Program rada Hrvatskog prirodoslovnog muizeja za 2021. godinu.

Ad.3.) Upravno vijeće Hrvatskog prirodoslovnog muzeja jednoglasno je prihvatilo Strateški plan HPM-a za razdoblje 2021.-2025. godine.

Ad.4) Pod točkom Razno Ravnateljica Muzeja gđa T. Vlahović izvijestila je Upravno vijeće HPM-a o Zamolbi za prihvaćanje inicijative za II fazu projekta –Restauracija muzejske baštine i inovativne tehnologije za urbani razvoj – Novi Hrvatski prirodoslovni muzej koja je upućena Zamjenici gradonačelnika koja obnaša dužnost gradonačelnika Grada Zagreba. Također upoznala je prisutne o trajanju bolovanja djelatnice D. Radovčić u trajanju od dva mjeseca. Zbirke voditeljice D. Radovčić premještene su u čuvanicu na Novom Petruševcu br. 6. i zapakirane čekaju njezin povratak s bolovanja na posao.